Taekwondo

 
Taekwondo ehk tae kwon do on Korea võitluskunst, mille lõi 11. aprillil 1955 Lõuna-Korea armee kindral Choi Hong Hi; samast aastast pärineb ka nimetus. 
Maailma Taekwondo Föderatsioon (WTF) asutati 28. mail 1973. Praeguseks on WTF-i liikmeks saanud 205 riiki. 
Ajaloo jooksul on seda nimetatud ka "taekyon"'iks ja "subak"'iks, kuigi subak (手搏) tähistab mis tahes iidset Koreast pärit paljakäsi võitluskunsti. Subak on teistsugune võitlusstiil kui kaasaegne võitluskunst Soo Bahk Do, mis kasutab sama hääldust, kuid on erineva kirjapildiga. 
Ajalugu.
Nagu teistelgi rakendusspordialadel oli ka "taekwondo" tekkimise põhjuseks sõdurite sõjalise väljaõppe vajalikkus. Evolutsiooni tulemusena on erinevatel rahvustel aegamööda moodustunud oma rahvuslikud võitluskunstide liigid. "Taekwondo", üks paljudest võitluskunsti liikidest, sisaldab umbes 3000 võtet. "Taekwondo"le on iseloomulik omadus, et 70% tehnikast sooritatakse jalgadega, millest paljud on hüppetehnikad. Muinasajal oli "taekwondo" ülesandeks ratsaniku sadulast maha löömine. Sõnaliselt tähendab "tae" jalga (ehk kõrget jalatehnikat), "kwon" kätt ja "do" teed (ehk meisterlikkuse saavutamist). 
Erinevate allikate andmetel on Korea võitluskunstide ajalugu umbes kahe aastatuhande vanune. Muistsetes käsikirjades mainitakse e.m.a. Koreas eksisteerivatest käsitsivõitlussüsteemidest ja erinenavatest võitlusmeetoditest. Kogure dünastia (137.a eKr) kuninglikel hauamonumentidel olid kujutatud sõdalased, sooritamas võtteid "taekwondo"le iseloomulikes asendites. Korea poolsaare Silla feodaalriigis asutati VII sajandil "hwaran"ide sõjalis-religioosne instituut. Muinaskorea keeles võib sõna "hwaran" tõlgendada kui "noormehed lilled". Kahe võitluskunsti omandamine oli hädavajalik iga "hwaran"i jaoks. Selle tehnika õpetamine toimus kinnistes koolides. Keskajal Koreas toimunud sõjad avaldasid mõju rahvuslikele enesekaitse süsteemide saatusele. Tekkisid kõige mitmekesisemad koolid, alates JU-SUD-ist – pehme kunst, kus vastasele vastandatakse enda jõud, kuni PAKTCHIKIHI’ni – ainult peaga töötamise kunst.
Suurima panuse Korea võitluskunstide arendamisse andsid sellised koolid nagu: meister Hwan Ki “Moodukwan”, meistrite Chun ja Jun Kvebench’ide “Junmu kwan”, meister Li Van Kuk’i “Jido kwan” ja meister Ro Ben Jik’i “Sigmu kwan”. Kooli “Moodukwan” initsiatiivil organiseeriti aastal 1953 Korea Tengsudo Liit. 1955. aastal jätkati seda protsessi laiemalt, mille tulemusel tekkis süstematiseeritud uus kaasaegne Korea võitluskunstide liik, mis kandis "taekwondo" nimetust. Nime pakkus Lõuna-Korea endine kindral Choi Hong Hi. Lõuna-Koreas oli loodud Kukkiwoni keskus nii Lõuna-Korea kui ka teiste riikide instruktorite ja sportlaste ettevalmistamiseks. "Taekwondo" abiga hakkasid juhtivad meistrid looma inimese kasvatamise süsteemi.
"Taekwondo" olümpiamängudel.
"Taekwondo" jõudis olümpiamängudele 1988. aasta suveolümpiamängudel Seoulis ja 1992. aasta suveolümpiamängudel Barcelonas näidisalana. 1996. aasta suveolümpiamängudel Atlantas "taekwondo"d olümpiakavas ei olnud. Täieõiguslikuks olümpiamängude medalialaks sai "taekwondo" 2000. aasta suveolümpiamängudel Sydneys.
"Taekwondo" Eestis.
Eesti Taekwondo WTF föderatsioon loodi 1997. aastal (olümpiaala).
Eesti Taekwon-Do Liit loodi 19. novembril 1992.